Verdė (upė Chaliske)
Verdė (isp. Río Verde 'žalioji upė') arba Verde Grande de Balemas – upė Meksikoje, Chalisko valstijoje; dešinysis Grande de Santjago intakas. Prasideda Chalisko valstijoje, į pietus nuo Teokaltitčės. Teka į pietvakarius, žemupyje prateka giliu kanjonu. Įteka į Santjagą ties šiaurės rytiniais Gvadalacharos pakraščiais. Upės vanduo naudojamas drėkinimui. Žemupys paskelbtas Santjago ir Verdės upių kilpų valstijos saugoma teritorija.